ພາລະບົດບາດ ຂອງຂະແໜງ ບໍລິຫານ
ຂະແໜງບໍລິຫານມີພາລະບົດບາດຄົ້ນຄວ້າ,ສັງລວມວຽກທັງໝົດຂອງສູນ ແລະ ຄຸ້ມຄອງວຽກງານບໍລິຫານສັງລວມ, ບໍລິຫານຄຸ້ມຄອງ
ຄຸ້ມຄອງບຸກຄະລາກອນ, ບໍລິຫານຄຸ້ມຄອງວຽກງານແຜນການ ແລະ ການເງິນ, ບໍລິຫານຄຸ້ມຄອງວຽກງານເຄຫະ ແລະ ບໍລິການ, ບໍລິຫານຄຸ້ມ
ຄອງວຽກງານການບໍລິການວິຊາການໃຫ້ແກ່ສັງຄົມ, ບໍລິຫານຄຸ້ມຄອງວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ກິດຈະກຳການ
ເຄື່ອນໄຫວຕ່າງໆ, ແລະ ບໍລິຫານຄຸ້ມຄອງວຽກງານສະຫວັດດີການ ແລະ ສັງຄົມ.
ໜ້າທີ່ລວມຂອງຂະແຫນງບໍລິຫານ
1. ຄົ້ນຄວ້າ, ສັງລວມວຽກທັງໝົດຂອງສູນ ແລະ ສະເໜີແນວທາງເພື່ອເປັນບ່ອນອີງໃຫ້ແກ່ການຕັດສິນໃຈ ແລະ ການແກ້ໄຂຂອງຄະນະນຳສູນ;
2. ບໍລິຫານຄຸ້ມຄອງວຽກງານຂາເຂົ້າ-ຂາອອກ, ເລຂານຸການ ແລະ ພິທີການ;
3. ບໍລິຫານຄຸ້ມຄອງວຽກງານຈັດຕັ້ງ ແລະ ພະນັກງານ, ເງິນເດືອນ ແລະ ເງິນສະໜັບສະໜູນຕ່າງໆ,ວຽກງານສະຫວັດດີການ ແລະ ສັງຄົມ ເຊິ່ງລວມທັງການວາງແຜນການພັດທະນາພະນັກງານທີ່ຢູ່ໃນການຄຸ້ມຄອງຂອງຂະແໜງ;
4. ຄົ້ນຄວ້າສັງລວມ, ບໍລິຫານຄຸ້ມຄອງແຜນການ, ໂຄງການ, ການຮ່ວມມື, ການບໍລິການວິຊາການໃຫ້ແກ່ສັງຄົມ ແລະ ການປະສານງານກັບ
ອົງການຈັດຕັ້ງຕ່າງໆທັງພາກລັດ ແລະ ເອກະຊົນ;
6. ບໍລິຫານຄຸ້ມຄອງວຽກງານການເງິນ ເຊິ່ງປະກອບດ້ວຍ ວຽກງານງົບປະມານ, ວຽກງານຄັງເງິນ ສົດ, ວຽກງານບັນຊີ, ວຽກງານຈັດຊື້ ແລະ ສະໜອງວັດຖຸ ແລະ ວຽກງານກວດກາ;
7. ບໍລິຫານຄຸ້ມຄອງເຄຫະ ແລະ ບໍລິການເຊິ່ງປະກອບດ້ວຍ ວຽກງານຄຸ້ມຄອງຊັບສິນຂອງລັດ, ວຽກງານສາງ, ວຽກງານບໍລິການ, ວຽກງານ
ກໍ່ສ້າງ, ບຳລຸງຮັກສາ ແລະ ສ້ອມແປງປ່ຽນຖ່າຍ;
8. ບໍລິຫານຄຸ້ມຄອງວຽກງານສະຖິຕິ, ຂໍ້ມູນ, ຂ່າວສານ ແລະ ການປະດັບປະດາ;
9. ບໍລິຫານຄຸ້ມຄອງວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ກິດຈະກຳການເຄື່ອນໄຫວຕ່າງໆ, ແລະ ບໍລິຫານຄຸ້ມຄອງວຽກ
ງານສະຫວັດດີການ ແລະ ສັງຄົມ;
10. ກວດກາ ຕິດຕາມ ປະເມີນຜົນ ແລະ ສະຫຼຸບ ລາຍງານ ການຈັດຕັ້ງປະຕິບັດບັນດາກິດຈະກຳຕ່າງໆຂອງຂະແໜງໃຫ້ຄະນະນຳຂອງສູນ;
11. ປະຕິບັດໜ້າທີ່ຕາມການມອບໝາຍຂອງຜູ້ອຳນວຍການສູນ;